en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu en gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article of Sambandho Na Samikaran by Dr Himanshu Desai In Madhurima Magazine
Dr. Himanshu Desai | May 29, 2017, 19:48 PM IST
ભારતમાં તમાકુનો ઉપયોગ ઈ.સ. પૂર્વે લગભગ 2000ની સાલથી થઈ રહ્યો છે. જાહેરમાં ધૂમ્રપાન ઉપરનાે પ્રતિબંધ 2 ઓક્ટોબર, 2008થી અમલમાં છે. એ વાત અલગ છે કે તેનું કેટલું પાલન થાય છે.
ભારતમાં લગભગ બીડી, સિગારેટ પીનારાની સંખ્યા બાર કરોડથી પણ વધારે હશે. વિશ્વ આરોગ્ય સંસ્થા WHO અનુસાર વિશ્વના બીડી, સિગારેટ પીનારામાંથી લગભગ 17 ટકા લોકો ભારતમાં છે. 2009 પ્રમાણે 9 લાખ લોકોનાં મૃત્યુનું કારણ ધૂમ્રપાન હતું. એક સર્વે પ્રમાણે લગભગ 30 ટકા ભારતીય પુરુષો ધૂમ્રપાન કરે છે અને સ્ત્રીઓમાં આનું પ્રમાણ લગભગ 3-5 ટકા છે.
આરોગ્ય મંત્રાલય અનુસાર ભારતમાં સિગારેટ પીનારાનું પ્રમાણ વધ્યું છે, પરંતુ સ્ત્રીઓમાં તેનું પ્રમાણ વધ્યું છે. વિશ્વ ટોબેકો સ્ટડી અનુસાર 1980માં લગભગ 50 લાખ સ્ત્રીઓ ધૂમ્રપાન કરતી હતી, જેનું પ્રમાણ વધીને 2012માં 127 લાખ સુધી પહોંચ્યું છે. પંદર વર્ષથી વધુની ઉંમરના લોકોમાં સિગારેટ પીવાનું પ્રમાણ પણ વધુ છે. સ્ત્રીઓના અને બાળકોના સિગારેટ-ગુટખાના ચલણમાં જોવા મળતો વધારો ચિંતાનો વિષય છે.
એક સર્વે પ્રમાણે તમાકુનું વ્યસન કરનારા લોકોમાં દરરોજ નવા 5500 લોકોનો ઉમેરો થાય છે.  સામાન્ય રીતે લોકો દેખાદેખીથી, પોતાના મિત્રો, કુટુંબીજનો તમાકુ ખાતા હોય તો તેમાં શરૂઆતમાં બે દાણાથી શરૂ કરી ધીરે ધીરે આખો મસાલો કે આખી પડીકી ખાવાનું શરૂ કરી દે છે. ઘણા કિસ્સામાં નાનપણમાં મા કે બાપ માટે પાનના ગલ્લેથી પડીકી લાવવાની શરૂઆત કરી હોય અને ધીમે ધીમે પોતે પણ તેમાંથી લેવાનું શરૂ કરી દે છે. કેટલાક સમાજમાં રિવાજ તરીકે બીડી કે ગુટખાની તાસક લગ્ન કે મરણ પ્રસંગે ફરતી હોય છે અને સમાજમાં ભાગ્યે જ કોઈ લોકો આ નહીં લેતા હોય.
નાનાં બાળકોમાં પુરુષત્વના ભાગરૂપે બીડી, સિગારેટમાંથી ધુમાડા કાઢવાના બતાવ્યા હોવાથી બાળકને પણ આવું કરવાની ઇચ્છા મનમાં રહે છે અને તક મળતાં શરૂઆતમાં ઠૂંઠાં પીવાથી શરૂઆત કરી હોય તેમાંથી આખી સિગારેટ ખરીદતા થઈ જાય છે. મોટાભાગના લોકો આ વ્યસનમાંથી છુટકારો મેળવવા ઇચ્છે છે. તે માટેનો પ્રયત્ન પણ કર્યો હોય છે. સોગંદ ખાધા હોય, બાધા લીધી હોય, પરંતુ ઘણાખરા તમાકુના વ્યસનમાંથી બહાર આવી શકતા નથી.
ઘણી વાર તમાકુનું વ્યસન એ જીવનનું એક રૂટિન બની ગયું હોય તેવું પણ બને છે. સવારે ઊઠીને સંડાસ જતા પહેલાં બીડી, સિગારેટ પીવાની ઘણાને આદત છે. સારું જમ્યા બાદ સિગારેટ પીવી એ પીનારા માટે મજાની વાત છે. તમાકુ છોડવી મુશ્કેલ છે, પણ અશક્ય નથી. સૌથી પહેલાં નક્કી કરવું કે આનાથી ફાયદો મને જ થશે. જ્યારે માણસ પોતાને માટે કરતો હોય ત્યારે તેનું મનોબળ સૌથી વધારે જોવા મળે છે.
તમાકુ છોડવાનો એક દિવસ નક્કી કરવો.
જે તમને યાદ રહે તેવો હોય. વર્ષગાંઠ, એનિવર્સરી, બાળકની વર્ષગાંઠ, તહેવાર આમાંથી કંઈ પણ નક્કી કરી શકાય. ત્યાં સુધીમાં તમાકુનું સેવન ઓછું કરી નાખો. બધાને જણાવો કે મેં તમાકુ છોડવાનો નિર્ણય કર્યો છે. જે જગ્યાએથી તમે તમાકુ ખરીદતા હો તે ગલ્લા કે જગ્યાએથી નીકળો નહીં. ચોક્કસ દિવસથી તમાકુ બંધ કરી દો અને તેના બદલે નિકોટીનવાળી ચ્યુઇંગમ કે શરીર પર લગાડવાના પેચ વાપરો. તમાકુ બંધ કરવાથી થતા ફાયદાની શરૂઆત એ ક્ષણથી જ થવા માંડશે. શરીર, મોઢામાંથી તમાકુની વાસ જતી રહેશે. શ્વાસ સરળ થશે. હાર્ટએટેકની શક્યતા ઘટશે અને પૈસા બચશે.
તો આજે, અબઘડીએ આ નિર્ણય કરો.
(Madhurima Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article of Sambandho Na Samikaran by Dr Himanshu Desai In Madhurima Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.